**Абдулла Алиш: “Бөтене иҗатымны балаларга бирәм”.**

**«Ялкаулык-хурлык, тырышлык-зурлык» уен- викторина.**

**Максат:**

1. А.Алиш иҗатын кабатлау, сүз байлыгын арттыру, уйлау дәрәҗәсен үстерү.

2. Балаларда әкиятләргә карата кызыксыну уяту.

3. Дуслык, ярдәмчеллек хисе тәрбияләү.

Уен ике төркемдә алып барыла.

А.Алишнңың иҗатын һәм тормыш юлын искә төшерү. Китаплары белән танышып үтү. (2 слайд)

«Чукмар белән Тукмар», «Куян кызы», «Аерылганны бүре ашар…», «Сертотмас үрдәк», «Утлы йомырка».

Укытучы:

Балалар! Без бүген без Абдулла Алиш әкиятләре буенча төзелгән *«Ялкаулык-хурлык, тырышлык-зурлык”* дип аталган уен-виктаринага җыелдык. Сез беләсез инде, Алишнын әкиятләре безне тапкыр, уткен, оста, батыр, дустыңа ярдәмчел булырга өйрәтә. Менә буген дә сез үзегезнең осталыгыгызны күрсәтерсез. Ә хәзер уенны башлыйбыз.

**1 бирем.** (3,4 слайдлар)

Мәкальне әйт!

Мәкальнең беренче яртысы – экранда, икенче яртысы – сезнең алда (карточкаларда).

1. Кем эшләми, ...

2. Аерылганны аю ашар, ...

3. Иң татлы тел - ...

4. Җиде кат үлчә, ...

5. Эш беткәч - ...

6. Ни чәчсәң, ...

Җаваплар:

1. Кем эшләми, шул ашамый.

2. Аерылганны аю ашар, бүленгәнне бүре ашар.

3. Иң татлы тел – туган тел.

4. Җиде кат үлчә, бер кат кис.

5. Эш беткәч – уйнарга ярый.

6. Ни чәчсәң, шуны урырсың.

**2 бирем**. Нинди әкияттән?

Рәсемнәр буенча балалар әкиятнең исемен әйтергә тиеш.  Командалар чиратлашып җавап бирә.

1. «Чукмар белән Тукмар»

2. «Утлы йомырка»

3. «Су анасы»

4. «Куян кызы»

5. «Шүрәле»

6. «Сертотмас үрдәк».

**3 бирем.**

Укытучы табышмаклар әйтә. Балалар табышмакның җавабын табып, рәсемен дөрес итеп сайлап алырга тиеш булалар.

Үзе сабый – мыеклы,

Йомшак мамык койрыклы. *(песи баласы)*

Кишер белән кәбестәне

Ул бик нык ярата,

Озын колагын тырпайтып

Сикереп урманга кача. *(куян)*

Сарыдыр төсе,

Үткендер теше,

Урманда йөри,

Бозаулар эзли. (бүре)

Башы тарак,

Койрыгы урак,

Кычкыртып быргысын,

Уята барысын. *(әтәч)*

Кешенең дусты,

йортның сакчысы. *(эт)*

Кош түгел – оча,

Елан түгел – чага.

Чәчкәләргә кунып,

Татлы азык таба. *(бал корты)*

Дүрттер аның аягы,

Түбәсендә колагы;

Илдән-илгә җиткерер,

Таштан каты тоягы. *(ат)*

**4 бирем.**

Балалар табышмакларның җавабын һәм кайсы әкиятләрдә очравын әйтәләр.

Песи баласы. «Песиләр һәм күселәр».

Бүре. «Сертотмас үрдәк», «Аерылганны аю ашар, бүленгәнне бүре ашар».

Куян. «Сертотмас үрдәк».

Әтәч. «Чукмар белән Тукмар».

Бал корты. «Бал корты һәм шөпшә», «Нечкәбил».

Эт. «Сертотмас үрдәк ».

Ат «Аерылганны аю ашар,…» әкиятеннән.

**5 бирем. (**9 слайд). Рәсемнәрне тәртибе белән куегыз һәм әкиятне сөйләгез.

**6 бирем.**

Әкиятләрдән өзекләр уку. Балалар кайсы әкияттән булуын әйтәләр.

“Хәзер алар бик тату яшиләр икән, тик аларга кушылган исемнәр генә аларның электәге шуклыкларын күрсәтеп, исләренә төшереп тора икән.” (“Чукмар бклән Тукмар.”)

“Аерылсагыз айга җитмәссез, буленсәгез бүген бетәрсез, бергә йөрсәгез, рәхәт көн итәрсез”? (“Аерылганны аю ашар, буленгэнне буре ашар”)

“Кар өстеннән дә, боз өстеннән дә яланаяк йөгерә икән. Бер көн буе шулай йөгергән, икенче көнне дә шулай яланаяк йөргән; өченче көнне, аксый-аксый, әнисе янына килгән” (“Куян кызы.”)

“Мин андый усалларның берсе дә түгел, синең серләреңне белсәм дә, сиңа зарарлы эш эшләмәм. Очраган берәүгә серләреңне сөйләмә.Серең эчеңдә торса, йортың тыныч булыр” (“Сертотмас үрдәк.”)

Укытучы: Балалар, шундый күтәренке кәефтә бәйгебез тәмам. А.Алиш әкиятләре безне уңай һәм тискәре гадәтләрне аера белергә, тырыш, зирәк, тыңлаучан, тыйнак, сер саклый белергә өйрәтә. Сезгә зур рәхмәт, бәйгедә дуслык җиңде.